3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  เนื่องจากาาบริษัทฯ แบ่งลักษณะงานออกเป็น 4 สาย ดังที่ได้กล่าวมาแล้วข้างต้นในข้อ 2.3 คือ

1.  สายงานวิศวกรรมไฟฟ้าและเครื่องกล ดำเนินงานโดย บริษัท อีเอ็มซี จำกัด (มหาชน)

2.  สายงานวิศวกรรมก่อสร้างสาธารณูปโภคพื้นฐาน ดำเนินงานโดย บริษัท สหการวิศวกร จำกัด

3.  สายงานวิศวกรรมสิ่งแวดล้อม ดำเนินงานโดย บริษัท ไฮโดรเท็ค จำกัด

4.  สายงานวิศวกรรมก่อสร้างทั่วไป ดำเนินงานโดย บริษัท บีไอพี เอนจิเนียริ่ง แอนด์
    คอนสตรัคชั่น จำกัด

  ดังนั้นในหัวข้อต่างๆ ของลักษณะการบริหาร จะเป็นข้อมูลโดยรวมของ 4 สายผลิตภัณฑ์ ดังต่อไปนี้
  ซึ่งเป็นงานวิศวกรรม ก่อสร้างคล้ายคลึงกัน

ขั้นตอนการรับงานของกลุ่มบริษัท อีเอ็มซี จำกัด (มหาชน)

[]

1.
ฝ่ายบริหารศึกษาข้อมูลขั้นต้นของลูกค้าเพื่อกำหนดหลักเกณฑ์ในการเข้าประมูลงานหรือการเข้าเจรจาตกลงกับลูกค้า
ประกอบด้วย ขนาดของงาน ความซับซ้อนของงาน ลักษณะคู่แข่งขัน งานของคู่แข่งขันในขณะนั้น
ราคาวัตถุดิบ และต้นทุนโดยประมาณจากฝ่ายประมาณราคา
นอกจากนี้ยังขึ้นอยู่กับความสัมพันธ์กับลูกค้าหรือเจ้าของโครงการนั้นๆด้วย

2. ภายหลังจากที่ได้รับมอบหมายให้ดำเนินโครงการ
ฝ่ายบริหารของบริษัทจะศึกษารายละเอียดและแต่งตั้งผู้จัดการโครงการเพื่อดูแลรับผิดชอบงาน

3. ผู้จัดการโครงการมีหน้าที่รับผิดชอบในการวางแผนและควบคุมความก้าวหน้า ต้นทุนโครงการ
รวมทั้งดำเนินการประเมินแบบงาน จำนวนและราคาของวัสดุอุปกรณ์
ประเภทคุณภาพของวัสดุก่อสร้างที่ต้องใช้เพื่อให้เป็นไปตามข้อตกลง

4. ระหว่างการปฎิบัติงานติดตั้งระบบ
ผู้ควบคุมและหัวหน้างานในแต่ละฝ่ายซึ่งอยู่ในความดูแลรับผิดชอบของผู้จัดการโครงการ
จะตรวจสอบความก้าวหน้าของงานเพื่อให้เป็นไปตามแผนและกำหนดการที่วางไว้
และจัดทำบันทึกรายละเอียดของงานที่ทำ การใช้วัสดุก่อสร้าง ต้นทุน คุณภาพ
ปริมาณงานเพื่อรายงานให้กับฝ่ายบิหารของบริษัททราบ

5. การตรวจสอบผลงานก่อนส่งมอบ ผู้ตรวจสอบประกอบด้วยวิศวกรผู้ควบคุม เจ้าของโครงการ
และผู้จัดการโครงการตรวจสอบและทดสอบผลงานขั้นสุดท้าย หากพบความผิดพลาดและข้อแก้ไข
จะดำเนินให้แล้วเสร็จ แล้วจึงจะส่งมอบงานให้กับผู้ว่าจ้าง

ข้อจำกัดการประกอบธุรกิจ

1.  ผลของฤดูกาลโดยเฉพาะฤดูฝน ซึ่งบริษัทฯ จำเป็นต้องมีการปรับเปลี่ยนแผนงาน
    เพื่อชดเชยช่วงเวลาที่สูญเสียไป รวมทั้งเร่งงานในช่วงที่มีความล่าช้า จากแผน

2.  ส่วนของผู้ถือหุ้นต่ำว่าศูนย์ ทำให้บริษัทฯ
    และบริษัทย่อยไม่สามารถเข้าประมูลงานในโครงการทั้งภาครัฐและภาคเอกชน

3.  การสนับสนุนทางการเงิน เนื่องจากบริษัทฯ และบริษัทย่อยอยู่ในระหว่างการพื้นฟูกิจการ
    สถาบันการเงินต่างๆจึงชะลอการสนับสนุนด้านสินเชื่อ ทำให้บริษัทฯ
    และบริษัทย่อยไม่สามารถเข้ารับงานที่โครงการใหญ่

  3.2 การตลาดและภาวะการแข่งขัน

บริษัทฯ
มีนโยบายในการที่จะพยายามเพิ่มงานจากภาครัฐและภาคเอกชนที่มีศักยภาพเพิ่มขีดความสามารถในการทำงานก่อสร้างให้สูงมากขึ้น
และเพิ่มงานก่อสร้างโรงงานอุตสหกรรมให้มากขึ้นด้วย

การตลาด

(1) กลยุทธ์ทางการตลาด การจำหน่าย และช่องทางการจำหน่ายของกลุ่มบริษัท อีเอ็มซี จำกัด
(มหาชน)

กลุ่มบริษัท อีเอ็มซี จำกัด (มหาชน) ได้วางนโยบายและกำหนดแนวทางการตลาดดังนี้

1.  กลุ่มบริษัทรับเหมาก่อสร้างครบวงจร

ภายหลังจากการปรับปรุงโครงสร้างทางธุรกิจและโครงสร้างการถือหุ้น กลุ่มบริษัท อีเอ็มซี จำกัด
(มหาชน)
เป็นกลุ่มบริษัทรับเหมาก่อสร้างครบวงจรและมีความพร้อมในการเข้าประมูลทั้งในภาครัฐบาลและเอกชน
ส่งผลดีต่อการประกอบธุรกิจทั้งทางด้านการตลาด ประสิทธิภาพการดำเนินงาน
เป็นผู้เชี่ยวชาญงานเฉพาะด้าน ความสามารถประหยัดต้นทุนและค่าใช้จ่าย
ซึ่งทำให้สามารถการเข้าประมูลงานขนาดใหญ่หรืองานรับเหมาเป็นเสร็จ (Turnkey)
และสามารถแข่งขันกับบริษัทก่อสร้างขนาดใหญ่ได้

2. การมีส่วนร่วมในโครงการสัมปทานภาครัฐ

บริษัทวางนโยบายที่จะเข้ามามีส่วนร่วมในการเป็นผู้ก่อตั้ง ผู้ถือหุ้นหรือ ผู้ร่วมลงทุน
ทั้งในรูปของบริษัทหรือกิจการร่วมค้าในโครงการสัมปทานต่าง ๆ ของภาครัฐ เช่น
โครงการในสัมปทานระบบผลิตน้ำประปา สัมปทานกำจัดขยะ ก๊าซธรรมชาติ น้ำมัน พลังงาน เป็นต้น
ซึ่งจะเป็นประโยชน์ทั้งจากการลงทุนและจากการเข้าประมูลงานก่อสร้างในโครงการดังกล่าว

3. เน้นงานก่อสร้างภาครัฐ

บริษัทฯ มีนโยบายเน้นการก่อสร้างภาครัฐบาล
เพื่อลดความเสี่ยงในเรื่องการรับชำระเงินโดยเฉพาะอย่างยิ่งในสายงานวิศวกรรมสิ่งแวดล้อม
สายงานวิศวกรรมสาธารณูปโภคพื้นฐานซึ่งบริษัทฯ ได้ขึ้นทะเบียนเป็นผู้รับเหมา ชั้น 1
ของหน่วยงานภาครัฐแล้ว

4. คุณภาพ ประสิทธิภาพ ตรงตามเวลา

นโยบายหลักในการดำเนินงานของกลุ่มบริษัท อีเอ็มซี จำกัด (มหาชน)
เน้นการดำเนินงานเพื่อให้ได้ผลงานที่มีคุณภาพ มีความปลอดภัย
การปฏิบัติงานของพนักงานเป็นไปอย่างมีประสิทธิภาพและแล้วเสร็จทันตามกำหนด

5. พันธมิตรทางการค้า

พันธมิตรทางการค้าเป็นปัจจัยสำคัญในการแข่งขันกับบริษัทรับเหมาก่อสร้างขนาดใหญ่ทั้งในประเทศและต่างประเทศ
โดยการถ่ายทอดความรู้ความชำนาญ เทคโนโลยีที่ทันสมัย
รวมถึงระบบการบริหารโครงการขนาดใหญ่
ซึ่งทำให้บริษัทมีศักยภาพและประสบการณ์เพียงพอในการเข้าประมูลโครงการขนาดใหญ่แบบรับเหมาทั้งระบบได้ในอนาคต

6. การได้รับความเชื่อถือและไว้วางใจจากลูกค้า

จากผลงานที่มีคุณภาพในอดีต
บริษัทได้รับความเชื่อถือและไว้วางใจจากลูกค้าทั้งภาครัฐบาลและเอกชน
ทำให้ได้รับการยอมรับในการเข้าประมูลงานใหม่ทั้งจากลูกค้ารายเดิม ลูกค้ารายใหม่
และลูกค้าใหม่ที่ได้รับการแนะนำจากลูกค้ารายเดิม

7.  ผู้บริหารที่มีประสบการณ์

ผู้บริหารที่มีประสบการณ์ นอกเหนือจากความสามารถในการบริหารแล้ว
ผู้บริหารของบริษัทมีความรู้ประสบการณ์การทำงานทั้งภาคปฏิบัติในงานวิศวกรรมมากกว่า 15 ปี
ซึ่งหากมีการเปลื่ยนแปลงทางเทคโนโลยีที่จะต้องนำเทคโนโลยีที่ทันสมัยมาใช้หรือการเเปลี่ยนแปลทางวิศวกรรมอื่น
ๆ ย่อมจะเป็นไปได้และสามารถนำมาใช้ได้อย่างรวดเร็ว

นโยบายการกำหนดราคาของกลุ่มบริษัท อีเอ็มซี จำกัด (มหาชน)

บริษัทมีนโยบายการกำหนดราคาโดยอิงกับราคาตลาด หรือเป็นราคาต้นทุนวัตถุดิบ ค่าจ้างแรงงาน
ค่าโสหุ้ย บวกกำไรขั้นต้นประมาณร้อยละ 10-13 ขึ้นกับภาวะการแข่งขันสำหรับแต่ละโครงการ

สภาวะอุตสาหกรรมและการแข่งขัน

ในปี 2543 เศรษฐกิจไทยอยู่ในช่วงฟื้นตัว ซึ่งอัตราการขยายตัวไม่แตกต่างจาก ปี 2542 มากนัก
โดยการขยายตัวชะลอลงในช่วงครึ่งหลังของปี ตามการบริโภคภาคเอกชน และการลงทุนรวม
ขณะที่ภาครัฐระมัดระวังการใช้จ่ายมากขึ้นเพราะต้องการควบคุมการก่อหนี้ภาครัฐไม่ให้สูงมากเกินไป
อุปสงค์ภายในประเทศซึ่งเป็นปัจจัยสำคัญในการขยายตัวของเศรษฐกิจอย่างต่อเนื่อง
จึงขยายตัวไม่สูง สำหรับอัตราการขยายตัวของเศรษฐกิจในปีต่อ ๆ ไปคาดว่าจะยังคงใกล้เคียงกับปี
2543
สำหรับภาคธุรกิจอุตสาหกรรมก่อสร้างยังคงได้รับผลกระทบจากการชะลอการลงทุนทั้งในภาครัฐและเอกชน
ส่งผลให้บริษัทฯ และบริษัทย่อยไดรับงานน้อยลง และมีการแข่งขันในการด้านราคาค่อนข้างสูง
และคาดว่ายังคงมีสภาวะต่อเนื่องไปถึงปี 2544

จำนวนคู่แข่งในอุตสาหกรรมเดียวกันในตลาดหลักทรัพย์ คือ 6 ราย
สำหรับศักยภาพที่การแข่งขันของบริษัท เนื่องจากบริษัทอยู่ในระหว่างการฟื้นฟูกิจการ
ส่วนของผู้ถือหุ้นติดลบและการชลอการสนับสนุนด้านสินเชื่อของสถาบันการเงิน
ทำให้ความสามารถในการแข่งขันเพื่อรับงานในโครงการใหญ่ลดลง แต่ทั้งนี้บริษัทฯ
ได้เข้ารับงานในโครงการที่มีขนาดเล็กลง เพื่อให้บริษัทฯสามารถดำเนินงานให้ประสบผลสำเร็จ

3.  กำลังการผลิตของบริษัท

การประกอบธุรกิจของกลุ่มบริษัท อีเอ็มซี จำกัด(มหาชน)
มีลักษณะแตกต่างจากการประกอบธุรกิจการผลิตผลิตภัณฑ์ที่ต้องอาศัยเครื่องจักร
เครื่องมือและอุปกรณ์ซึ่งสามารถประมาณกำลังการผลิตได้กำลังการผลิตส่วนใหญ่ขึ้นอยู่กับจำนวนวิศวกร
ผู้ควบคุมงานและคนงาน และเป็นการยากต่อการกำหนดจำนวนวิศวกร
ผู้ควบคุมงานหรือคนงานต่อโครงการหนึ่งเป็นมาตรฐาน
เนื่องจากแต่ละโครงการมีขนาดของงานและความซับซ้อนแตกต่างกัน
อย่างไรก็ดีจำนวนวิศวกรและจำนวนผู้ควบคุมงาน
จะเป็นปัจจัยสำคัญที่แสดงถึงความสามารถในการรับงาน

โครงสร้างต้นทุนและการจัดหาวัตถุดิบ

โครงสร้างต้นทุนแยกตามสายงานได้ดังนี้

 โครงสร้างต้นทุน-สายงานระบบไฟฟ้าและเครื่องกล 

(หน่วย : พันบาท)

  ----------------------------------- ----------------- -----------------
  รายการ                              2543              ร้อยละ

  ค่าวัสดุก่อสร้าง                         204,022           79.88

  ค่าจ้างเหมาช่วงและแรงงาน               28,546            11.18

  ค่าโสหุ้ยและค่าใช้จ่ายทางอ้อม              22,832            8.94

  รวม                                 255,400           100
  ----------------------------------- ----------------- -----------------

ข้อมูลเกี่ยวกับวัสดุก่อสร้าง

วัสดุก่อสร้างสามารถแจกแจงเป็นประเภทใหญ่ๆ ได้ดังนี้

1. อุปกรณ์ไฟฟ้า เช่น หม้อแปลง, สวิทซ์เกียร์, อุปกรณ์เตือนไฟ, สายไฟฟ้า, โคมไฟ, หลอดไฟ,
หม้อแปลง, สวิทซ์ตัดตอน, คอนเดนเซอร์, เครื่องกำเนิดไฟฟ้า ตู้ไฟฟ้า เป็นต้น

2. อุปกรณ์สุขาภิบาลและดับเพลิง เช่น ปั๊มน้ำ, วาล์ว, ปั๊มดับเพลิง, ท่อโลหะ, ท่อพีวีซี, อุปกรณ์
ดับเพลิง, ท่อเหล็กหล่อ, หัวรับระบายน้ำ, ปั๊มบำบัดน้ำเสีย เป็นต้น

3. อุปกรณ์ระบบปรับอากาศ เช่น ฉนวนหุ้มท่อ สังกะสี ฉนวนใยแก้ว ท่อเหล็ก ท่อทองแดง ปั๊มน้ำ
Cooling Tower เครื่องทำความเย็น พัดลม วาล์ว เป็นต้น

ไม่มีการซื้อวัสดุ จากผู้จำหน่ายรายใดเกินร้อยละ 30 ของมูลค่าการซื้อวัสดุทั้งหมด

ค่าจ้างรับเหมาช่วงและค่าแรงทางตรง
ส่วนใหญ่บริษัทมักจะจ้างผู้รับเหมาช่วงที่ทำธุรกิจกับบริษัทมานานมากกว่า 10 ปี
ดังนั้นแรงงานทางตรงของบริษัทจึงเป็นฝ่ายที่ดูแลและควบคุมผู้รับเหมา
ตลอดจนการประสานงานกับลูกค้า และบริษัทที่ปรึกษาโครงการ
และการควบคุมการก่อสร้างให้แล้วเสร็จภายในระยะเวลา

โครงสร้างต้นทุน-สายงานวิศวกรรมก่อสร้างสาธารณูปโภคพื้นฐาน

(หน่วย : พันบาท)

  ----------------------------------- ----------------- -----------------
  รายการ                              2543              ร้อยละ

  ค่าวัสดุก่อสร้าง                         11,380            37.80

  ค่าว่าจ้างผู้รับเหมาช่วง                   42,79             13.73

  ค่าแรงงาน                            1,707             5.48

  ค่าโสหุ้ยและค่าใช้จ่ายทางอ้อม              13,399            42.99

  รวม                                 31,165            100
  ----------------------------------- ----------------- -----------------

ข้อมูลเกี่ยวกับวัสดุก่อสร้าง

วัสดุก่อสร้างในงานก่อสร้างสาธารณูปโภคพื้นฐานได้แก่ หิน ดิน ลูกรัง ทราย ยางมะตอย
คอนกรีตสำเร็จ ปูน เป็นต้น ส่วนใหญ่การจัดหาวัสดุก่อสร้างทำได้ง่าย
ซึ่งจะอยู่บริเวณท้องถิ่นที่ทำการก่อสร้าง เนื่องจากปัจจัยที่มีผลต่อต้นทุนวัสดุก่อสร้างคือต้นทุนค่าขนส่ง
บริษัทจะวางแผนการจัดซื้อวัสดุก่อสร้างทันทีภายหลังจากที่ได้รับงานแล้ว

ไม่มีการซื้อวัสดุ จากผู้จำหน่ายรายใดเกินร้อยละ 30 ของมูลค่าการซื้อวัสดุทั้งหมด

โครงสร้างต้นทุน-สายงานวิศวกรรมสิ่งแวดล้อม

(หน่วย : พันบาท)

+----------------------------------+-----------------+----------------+
| รายการ                           | 2543            |                |
+----------------------------------+-----------------+----------------+
|                                  | จำนวน           | %              |
|                                  |                 |                |
|                                  | (พันบาท)         |                |
+----------------------------------+-----------------+----------------+
| ค่าวัสดุก่อสร้าง                      | 17,155          | 41.40          |
+----------------------------------+-----------------+----------------+
| ค่าว่าจ้างผู้รับเหมาช่วง                | 21,398          | 51.64          |
+----------------------------------+-----------------+----------------+
| แรงงาน                           | 475             | 1.15           |
+----------------------------------+-----------------+----------------+
| ค่าโสหุ้ยและค่าใช้จ่ายทางอ้อม           | 2,409           | 5.81           |
+----------------------------------+-----------------+----------------+
| รวม                              | 41,437          | 100            |
+----------------------------------+-----------------+----------------+

ข้อมูลเกี่ยวกับวัสดุก่อสร้าง

การจัดซื้อและจัดหาวัสดุก่อสร้างสามารถทำได้ง่าย
ทั้งจากผู้จำหน่ายในประเทศและต่างประเทศแต่ในปี 2542
ไม่มีการสั่งซื้อวัสดุจากต่างประเทศผลิตภัณฑ์ที่สั่งซื้อจากผู้ผลิตในประเทศ ได้แก่ ท่อ เสาเข็ม ฟิตติ้ง
เป็นต้น

ไม่มีการซื้อวัสดุ จากผู้จำหน่ายรายใดเกินร้อยละ 30 ของมูลค่าการซื้อวัสดุทั้งหมด

โครงสร้างต้นทุน-สายงานวิศวกรรมก่อสร้างทั่วไป

(หน่วย : พันบาท)

+----------------------------------+----------------+-----------------+
| รายการ                           | 2543           | ร้อยละ           |
+----------------------------------+----------------+-----------------+
| ค่าวัสดุก่อสร้าง                      | 7,507          | 40.95           |
+----------------------------------+----------------+-----------------+
| ค่าว่าจ้างผู้รับเหมาช่วง                | 3,020          | 16.47           |
+----------------------------------+----------------+-----------------+
| ค่าแรงงาน                         | -              | -               |
+----------------------------------+----------------+-----------------+
| ค่าโสหุ้ยและค่าใช้จ่ายทางอ้อม           | 7,807          | 42.58           |
+----------------------------------+----------------+-----------------+
| รวม                              | 18,334         | 100             |
+----------------------------------+----------------+-----------------+

ข้อมูลเกี่ยวกับวัสดุก่อสร้าง

วัสดุก่อสร้างที่ใช้ในงานรับเหมาก่อสร้างทั่วไปและการติดตั้งระบบสาธารณูปโภค ประกอบด้วย
เหล็กโครงสร้าง เหล็กเส้น แผ่นหลังคาเหล็ก คอนกรีต ปูนซีเมนต์ สายไฟ ท่อประปา
วาล์วดับเพลิง ปั๊มน้ำ เป็นต้น ซึ่งเป็นวัสดุก่อสร้างที่มีมาตรฐานและสามารถจัดซื้อจัดหาได้ง่าย
ส่วนใหญ่จะเป็นผู้จำหน่ายวัสดุก่อสร้างในประเทศ

3.4 งานที่ยังไม่ส่งมอบบริษัท อีเอ็มซี จำกัด (มหาชน) และบริษัทย่อย

มูลค่างานที่ยังไม่ส่งมอบ ณ 31 ธันวาคม 2543 ของบริษัทฯ และบริษัทย่อย เป็นจำนวนรวมทั้งสิ้น
140 ล้านบาท โดยแบ่งเป็นแต่ละสายผลิตภัณฑ์ ดังนี้

1.  สายงานวิศวกรรมระบบไฟฟ้าและเครื่องกล 118 ล้านบาท (จำนวน 4 โครงการ)

2.  สายงานวิศซกรรมสาธารณูปโภคพื้นฐาน 22 ล้านบาท (จำนวน 2 โครงการ)

สำหรับสายงานวิศวกรรมสิ่งแวดล้อม และวิศวกรรมก่อสร้างทั่วไป
ไม่มีงานคงเหลือเนื่องจากชะลอการรับงานเพราะอยู่ในระหว่างปรับปรุงโครงสร้างหนี้

โครงการที่มูลค่าเกินกว่าร้อยละ 10 ของรายได้รวมตามงบการเงินรวมของปีบัญชีล่าสุด คือ
โครงการ Holiday Inn ของบริษัท ไทยนิชิมัตสุก่อสร้าง ซึ่งเป็นการจัดหาวัสดุก่อสร้าง
มีมูลค่างานคงเหลือ 79.6 ล้านบาท
โดยเป็นโครงการในสายงานวิศวกรรมระบบไฟฟ้าและเครื่องกล

โครงการที่มีสัดส่วนรายได้เกินกว่าร้อยละ 30 ของรายได้รวม ปี 2543 มี 1 โครงการ
โดยเป็นโครงการของสายงานวิศวกรรมไฟฟ้าและเครื่องกล มูลค่า 171 ล้านบาท คิดเป็น 42.6%
ของรายได้รวมปี 2543 โครงการดังกล่าวดำเนินการแล้วเสร็จในเดือน เมษายน 2543